Man vas na tref-en-trapŉ 38-jarige man is Maandag in Kimberley in die Noord-Kaap in hegtenis geneem nadat hy glo ŉ man doodgery het en van die toneel af weggejaag het. Lt. Donald Mdhluli, woordvoerder van die polisie, sê ŉ 30-jarige man is Sondagaand in Pnielweg omgery waarna die bestuurder van die motor weggejaag het. Die beseerde is na ŉ hospitaal geneem waar hy met sy aankoms dood verklaar is. Die verdagte sal Dinsdag in die Kimberley-landdroshof verskyn op aanklag van moord, roekelose bestuur en strafbare manslag.